ଫୋମେପିଜୋଲ
ଫୋମେପିଜୋଲ (ଇଂରାଜୀ ଭାଷାରେ Fomepizole, ଅନ୍ୟ ନାମ 4-methylpyrazole) ଏକ ଔଷଧ ଯାହା ମେଥାନୋଲ ବିଷକ୍ରିୟା ଓ ଏଥିଲିନ ଗ୍ଲାଇକଲ ବିଷକ୍ରିୟାର ଚିକିତ୍ସାରେ ଦିଆଯାଏ ।  ଏହା ଏକ‌କ ଭାବରେ ଦିଆଯାଏ ବା ହେମୋଡାଏଲିସିସ (hemodialysis) ସ‌ହିତ ଦିଆଯାଏ । ଏହା ଇଞ୍ଜେକସନ ଆକାରରେ ଶିରାଭ୍ୟନ୍ତରରେ (injection into a vein) ଦିଆଯାଏ ।

ଫୋମେପିଜୋଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଅଇ, ନିଦ୍ରାଳୁ ଭାବ ଓ ଅସ୍ଥିରତା ଆଦି ଲକ୍ଷଣ ଦେଖାଯାଏ । ଗର୍ଭସ୍ଥ ଶିଶୁପ୍ରତି ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ମେଥାନୋଲ (methanol) ଓ ଏଥିଲିନ ଗ୍ଲାଇକୋଲ (ethylene glycol) ଆଦିକୁ ରାସାୟନିକ ପ୍ରକ୍ରିୟାରେ ଭାଙ୍ଗୁଥିବା ଏଞ୍ଜାଇମକୁ (enzyme) ଏହି ଔଷଧ ଅବରୋଧ କରିବା ଫଳରେ ବିଷକ୍ରିୟା ହୋଇପାରେନାହିଁ କାରଣ ଏହି ଭଗ୍ନ ପଦାର୍ଥ ବିଷକ୍ରିୟା କରେ ।

ଫୋମେପିଜୋଲ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଭାଏଲର ମୂଲ୍ୟ ପ୍ରାୟ୧୦୦୦ ଆମେରିକୀୟ ଡଲାର ।

ଆଧାର 

ଔଷଧ